Lav et referat af nedenstående tekst:

Tekst:
Folketinget har taget et nyt skridt i kampen mod asbest. Der er indgået en stor bevilling til Arbejdstilsynets arbejdsmiljøindsats på 1,3 milliarder kroner. Heraf er der sat 20 millioner kroner af til at komme asbest til livs. - Det er godt, men spørgsmålet er, om det ikke er lidt for lidt? - Jeg kan hurtigt regne ud, at det drejer sig om rigtig mange millioner, hvis man for alvor skal gøre noget ved problemet, siger Jens Peter Jensen, der selv er ramt af lungehindekræft forårsaget af asbest-støv. Også hos 3F deler man samme tilgang til det. - Vi hilser det velkommen, at der sker tiltag. Om det er nok, kan man diskutere, men man er i gang, siger Allan Busk, der er formand for 3F Aalborg. Asbestautorisation En del af aftalen indebærer også, at Arbejdstilsynet får bedre muligheder for tilsyn med virksomhederne. Lige nu kan alle virksomheder arbejde med asbest, så længe de selv melder det ind til Arbejdstilsynet. Problemet er bare, at ikke alle virksomheder gør det. Fremover kan Arbejdstilsynet fratage virksomheder deres autorisation, hvis lovgivningen bliver brudt. - Det er en god ide at lave en autorisationsordning, og der skal også andet end penge til, siger Allan Busk. - Det er rigtig godt, men har de mandskab til at gå ud og gøre det?, spørger Jens Peter Jensen. - Det kan godt være, jeg er skeptisk, men jeg er bare blevet skuffet så mange gange, siger han. Udvikling skal bremses I 2021 fik 129 personer konstateret lungehindekræft, som forårsages af asbest. Det er en sygdom, som er svær at kurere, og som ofte er dødelig. - I mine ører lyder 20 millioner kroner som pebernødder. - De skal ud af hullerne, for sådan noget skal ske hurtigt, når man ved, hvor mange der får asbest. Det kan ikke gå for langsomt, og vi skal gøre så meget som muligt, siger Jens Peter Jensen. Hos 3F er det især screeningen af bygninger, hvor kampen mod asbest kan vindes. - Vi skal have bedre værktøjer til dem, som screener. Hvordan man screener og finder de bygninger, hvor der er asbest, skal der være bedre og sikrere metoder til, siger Allan Busk. - Vi har eksempler på bygninger, der har været screenet, hvor man ikke har fundet noget, og så viser det sig, at der alligevel har været asbest, siger Allan Busk. - Det er et rigtigt skridt, men vi kommer ikke i mål med den aftale her. Det skal stadig arbejdes, siger Allan Busk.

Referat:
Folketinget har afsat et stort millionbeløb, der skal medvirke til, at færre i fremtiden bliver udsat for asbest.